Gape re ithuta gore Jesu o ne a tswelela a gola mo botlhaleng. Josefa o tshwanetse a bo a ile a dira go le gontsi gore morwawe a gole jalo. Mo motlheng oo, go ne go na le seane se Bajuda ba neng ba se rata thata. Se ne se gatelela gore ke batho ba ba tshelang sentle fela ba ba ka nnang botlhale tota, mme bagwebi ba ba jaaka babetli, balemi le bathudi ba selefera “ba ka se ka ba phatlalatsa tshiamiso le katlholo; e bile ba ka se fitlhelwe kwa go buiwang ditshwantsho gone.” Moragonyana Jesu o ne a bontsha gore seane seo ga se boammaaruri. Fa a sa le mosimanyana, o tshwanetse a bo a ile a utlwa gantsi rraagwe yo o mo godisitseng, yo le fa e ne e le mmetli wa maemo a a kwa tlase, a neng a ruta ka “tshiamiso le katlholo” ya ga Jehofa!